kk en en ba kk kk kk mn kk ky ru kk ru kk bg kk ru ru kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ky kk ky uk en kk kk kk de ky kk fr kk kk fr kk kk es kk kk fr kk kk de kk kk fr kk kk ja ky kk fr kk kk fr kk kk fr kk kk sv kk kk en kk kk nb ky kk nb bg kk fr bg kk de mn kk fr kk kk en kk kk fr ru kk es kk kk en kk kk sv ru kk fr ky kk de kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk es kk kk ca kk kk ca kk kk de kk kk oc kk kk oc kk kk nds kk kk fr kk kk kk kk
Жаныңда жүр жақсы адам - Атырау газеті
Бержан Арыстанғалиев Кеңес Қарулы күштері қатарындағы азаматтық борышын өтеудің алғашқы кезеңін Әзірбайжан астанасы – Бакуде, кейін Волгоград өңірінде жалғастырды. Ол қызмет ететін десантшылар бөлімшесі 1966 жылдың жазында оқу-жаттығу жиындарын өткізу үшін Ресейдің Тамбов облысының Кисанов ауданына келген-ді. Скачиха селосы маңында шатырлы далалық әскери казармалар тігілді. Бірде әскери бөлімшенің қарауыл күзетінде тұрған Бержан түн ортасынан ауар тұста кенет село жақтағы үйлердің бірінен өрт шығып, жалынымен төңірекке жарық беріп жатқанын байқап қалды.
Бекеңнің ұйымдастырушылық, іскерлік қарым-қабілеті аудандық дене шынықтыру және спорт комитетінің төрағасы қызметінде де айқын аңғарылды. Ауыл спортын дамыту, бұқаралығын арттыру, жастарды шынықтырып, шымырлыққа үйрету, салауатты өмір салтына бағыттау мақсатында қазақша күрестен, жеңіл атлетикадан, ГТО нормасын тапсырудан облыстық сайыстарды, семинар-кеңестерді ауылда ұйымдастырды. Осы жылдары махамбеттіктер волейболдан екі дүркін облыс чемпионы атанып, спорттың жеңіл атлетика, футбол, баскетбол және қазақша күрес түрлерінен жүлдегер болды. Ауыл спортын дамытудағы жетістіктері үшін комитет төрағасы КСРО және ҚазССР Министрлер Кеңесінің Құрмет грамоталарымен марапатталды.
– Кеңес одағы уақытында жеке бизнесті ұйымдастыру деген адам санасына енбеген нәрсе еді ғой. Ақша көзі болмады, өз техникамыз бен кеңсе ғимараты атымен жоқ-ты. Бірақ, біздегі жұмысшы-қызметкерлердің  сенімдеріне селкеу түспеді, жігерлері жасымады. Қызмет көрсету калькуляциясын, сметалық құжаттарды дайындадым. Ұжымдағы алты адамның күшімен алғашқы жылы жеке тұрғын үй құрылысын салуға 15 мың дана саман  тас басылып, дайындалды. Тұрғындардың материалға сұранысының артуымен жұмыс көлемі де өсті.
Мынадай бір қызық оқиға болды.1989 жылдың мамыр айында «Ребус» кооперативі үшін  кеңсе үйі мен ауласы кең материалдық құндылықтарды сақтайтын үлкен қойманы жеке тұлғадан сатып алуға келіскенбіз. Бірақ, мекеменің есеп-шотынан әлгі кісіге банк арқылы ақша аударуға болмайды. Ал, кооперативтің есеп-шотынан тек қызметкерлердің жалақысы ғана аударылады. Бұл  мәселені аудан түгілі, облыс та шеше алмады. Уақыт өтіп жатыр. Сонда не істеу керек?  Гурьевтің поштасына келіп, КСРО Министрлер Кеңесіне барлық жағдайды баяндап, мәселені шұғыл шешіп беруді сұрап, жеделхат жазып жібердім. Бір апта өткен соң Мәскеуден «Ерекшелік ретінде тиісті қаржыны жеке тұлғаның есеп-шотына аударуға рұхсат берілсін» деген жауап алдым, – дейді Бекең өткенді еске алғанда.
«Ребус» кооперативі құрылысшыларының күшімен  алғашқы төрт жылда бір пәтерлік –10, екі пәтерлік 16 үй салынып, пайдалануға берілді. Жұмыс орны 50 адамға жетті. Аудандағы әлеуметтік, мәдени-тұрмыстық және бюджеттік мекемелердің көптеген нысандары күрделі жөнделіп, сәулеттік келбеті жаңарды. Ресейдің Сібірі мен Украинаны кезіп жүріп, дайындалған ағаш, мәрмәр тас материалдарын темір жолмен елге жеткізудің де талай қиындықтарын Бекең басынан өткізді. Кооператив шеберлері құрылысқа қажетті есік-терезе, үй қоршауын дайындап, зираттарға ескерткіш тақталар жасады. Махамбет, Теңдік, Дамбы, Аққыстау ауылдарындағы құрылысы аяқталған нысандар сапасына тапсырыс берушілердің көңілдері толып, ұжымға ризашылықтарын білдіріп отырды…
Көзі ашық, көкірегі ояу, озық ойлы, тың бастамалар иесі Бержан Арыстанғалиев сонау тоқсаныншы жылдардың қиын кезеңінде нарықтық қатынас талабын тез ұғынып, тағы бір сала–сауда-саттыққа бет бұрды. Ауылдан шағын базар ашып, ауыл шаруашылығы өнімдерін халыққа ұсынды. Жыл сайын кәсібін кеңейтіп, азық-түлік тауарларын сататын жаңа дүкен-дүңгіршектер, шайхана ашылды. Бүгінде табан ақы, маңдай терімен келген Арыстанғалиевтардың отбасылық бизнесі кең қанат жайған. Ауылдағы ойын-сауық және сауда орталықтары, құрылыс-шаруашылық дүкені халыққа қызмет көрсетіп, жергілікті бюджетті миллиондаған теңгенің салықтық түсімімен толтырып отырған жайы бар.
«Қазақ қашан да жетімін жылатпаған.  Аз қамтылып, жүдеп-жадап, қамкөңіл күй кешкен жандарға қайырымдылық жасап, қолтығынан демесем ырысым ортайып қалмас деген ниетпен №2 облыстық арнаулы мектеп-интернатта тәрбиленші жәудіркөз балаларға, ауылдағы көпбалалы отбасыларға киім-кешек, азық-түлік тауарларымен және құрылыс материалдарымен ұдайы көмектесіп отырамын». Бұл – ағамыздың көпке ашылып, жария ете бермейтін тағы бір сыры.
Бекеңнің жеке кәсіпкерлік саласындағы отыз жылға жуық  қажырлы еңбегі мен қол жеткен осыншама табыстары 2014 жылы «Бейбітшілік әлемі» Халықаралық қазақ шығармашылық бірлестігінің «Ел ардақтысы» медалімен, басқа да марапаттармен бағаланды. Өмірлік серігіне айналған жан жары Зинет жеңгеймен екеуі бір ұлы, үш қыз тәрбиелеп өсірді. Үлкен қызы Гүлмира ұзақ жыл прокуратура органында қызмет жасап, қазір ата-анасының отбасылық бизнесінде жүрсе, Ақмаралы – мұнайшы-инженер,Табылдысы Алматының КИМЭП университетін және АҚШ-тың Вашингтон университетінің магистратурасын бітірген, келіншегі Гаухармен екеуі Елордада қызметте.
P.S. Осындайда күнделікті күйбең тірлікте жанымызда жүрген Бекең сияқты абзал азаматтардың елге сіңірген еңбектері тиісті бағасын алып, еленіп жүр ме? Олар лайықты марапатын алып, билік тарапынан cый-құрметке ие ме екен деген сұрақ та мазалайды? Ай, қайдам? Туған жерін түлетуге саналы ғұмырының жарты ғасырын сарп етіп, адал, абыройлы қызмет қылған кейіпкеріміз де ұлықтауға лайықты жан. Ендеше,  жергілікті атқарушы және өкілді органдар болашақта  ардагер кәсіпкерге «Махамбет ауданының Құрметті азаматы» атағын беруді ойластырса, нұр үстіне нұр болар еді.
Қазақстан Журналистер Одағының мүшесі
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Атырауда агрокешен маманға зəру
ЕЛІМІЗДІҢ АУЫЛ ШАРУАШЫЛЫҒЫ САЛАСЫ ЗАМАНАУИ ТЕХНОЛОГИЯЛАРҒА
ТАРИФ: Тұрғындарды тығырыққа тіремеуі тиіс
МОНОПОЛИЯ – ҚАРАПАЙЫМ СӨЗБЕН АЙТҚАНДА, ҚЫЗМЕТ КӨРСЕТЕТІН
Жағдай – қатаң бақылауда
Қазақстан мен Ресей – достық қарым-қатынастағы көрші елдер.
Әрине, көрші елде болып жатқан жағдай біздің елге де
Атырауда 1 қазаннан бастап не өзгереді?
Бұл туралы Атырау облысы бойынша Мемлекеттік кірістер
Ауыл көркеймей, АЙМАҚ ДАМЫМАЙДЫ
ЖУЫРДА ҚАЗАҚСТАН РЕСПУБЛИКАСЫНЫҢ ПАРЛАМЕНТІ МӘЖІЛІСІНІҢ
Қазақстандықтардың жалақысы қаншаға өспек?
Қазақстандықтардың жалақысы қандай жағдайда өсетіні
Зейнет жасы төмендетіліп, зейнетақы өсе ме?
Елімізде базалық зейнетақы көлемі артпақ.
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.